याद रखने में हैं आसान; 10 मिनट में मजबूत होगी वोकैबुलरी
English Language and Vocabulary  अब आप जानते ही हैं अधिकांश अंग्रेजी 'रूट वर्ड्स' ग्रीक और लैटिन भाषाओं से आए हैं। रूट वर्ड्स के माध्यम से वोकैबुलरी बनाने के लिए एक उपयोगी तरीका यह है
क्या आप जानते हैं - इंग्लिश में दुनिया की किसी भी भाषा से ज्यादा शब्द हैं। यह अनुमान लगाया गया है कि इंग्लिश में वर्तमान में लगभग 1 लाख 70 हजार शब्द उपयोग में हैं और हर दिन नए शब्द जुड़ते जा रहे हैं।
करिअर फंडा में स्वागत!
यह 10 मिनट में 40 इंग्लिश वर्ड सीखने की सीरीज में मेरा नौंवा आर्टिकल है।
अब आप जानते ही हैं अधिकांश अंग्रेजी 'रूट वर्ड्स' ग्रीक और लैटिन भाषाओं से आए हैं। रूट वर्ड्स के माध्यम से वोकैबुलरी बनाने के लिए एक उपयोगी तरीका यह है कि पहले एक रूट वर्ड को देखें और फिर उस वर्ड के साथ प्रयोग किए जाने वाले परिचित उपसर्गों (प्रीफिक्स) और प्रत्ययों (सफिक्स) की तलाश करें।
शुरू करते हैं ‘40 वर्ड्स 10 मिनट में’ की एक और यात्रा 
मैं आपको रूट वर्ड दूंगा, और फिर उससे बनने वाले इंग्लिश वर्ड्स और उनका मतलब।
1) Bio (or Bi) – ये शब्द ग्रीक से आता है, जिसका अर्थ है ‘जीवन से संबंधित’
इस रुट से हमें ये शब्द प्राप्त होते हैं –
BIOLOGY (बायोलॉजी) – जीवविज्ञान या जीवन का अध्ययन
SYMBIOSIS (सिम्बायोसिस) – जीवन के दो रूपों का सहअस्तित्व
BIOSPHERE (बायोस्फियर) – जैवमंडल या जीवन मंडल
BIOGRAPHY (बायोग्राफी) – किसी के जीवन का इतिहास
AMPHIBIAN (एम्फीबियन) – पानी और भूमि दोनों पर रह सकने वाला जीव
AEROBIC (एयरोबिक) – जीवन का वह रूप जिसे जीने के लिए हवा या ऑक्सीजन की जरूरत होती है।
ANAEROBIC (अनएरोबिक) – जीवन का वह रूप जिसे जीने के लिए हवा या ऑक्सीजन की जरूरत नहीं होती है।
कुल हुए 7 वर्ड्स। मजा आया? आसान है न?
2) Chron - ये शब्द ग्रीक से आता है, जिसका अर्थ होता है ‘समय या अनुक्रम से संबंधित’
इस रूट से हमें ये शब्द प्राप्त होते हैं –
CRONY (क्रोनी) – यार या दोस्त
CHRONIC (क्रोनिक) – लंबे समय तक जारी रहने वाली (बीमारियों के लिए उपयोग किया जाता है)
CHRONICLE (क्रॉनिकल) – घटित होने के क्रम में ऐतिहासिक घटनाओं का लिखित रिकॉर्ड
ANACHRONISM (एनाक्रोनिज्म) – कोई व्यक्ति, प्रथा, आदि जो पुराने जमाने की लगती है (समयानुसार नहीं है)
CHRONOGRAPH (क्रोनोग्राफ) – बड़ी सटीकता से समय की रिकॉर्डिंग का उपकरण
CHRONOMETER (क्रोनोमीटर) – समय मापने का यन्त्र
SYNCHRONIZED (सिंक्रोनाइज्ड) – एक ही समय पर
CHRONOLOGICAL (क्रोनोलॉजिकल) – समय के क्रम में
कुल हुए 15 वर्ड्स। मजा आया? आसान है न?
3) Geo – ये शब्द ग्रीक से है, जिसका अर्थ है ‘पृथ्वी या भौतिक दुनिया से संबंधित’
इस रूट से हमें ये शब्द प्राप्त होते हैं –
GEORGE (जॉर्ज): किसान या कृषि संबंधित कार्य करने वाले (ग्रीक शब्द) (Ge (earth) + Ergon (work))
GEOBIOS (जियोबायोस): धरती पर जीवन
GEORGIA (जॉर्जिया): किसानों की जमीन या क्षेत्र
GEODESY (जियोडेसी): पृथ्वी के आकार और स्थिति के मापन से संबंधित
GEOMETRY (ज्योमेट्री): गणित की एक शाखा जो पृथ्वी की विशेषताओं को मापती है
GEOCYCLIC (जियोसाइक्लिक): पृथ्वी के घूर्णन से संबंधित
GEOCARPIC (जियोकार्पिक): जमीन के नीचे फल पैदा करना
GEOTROPIC (जियोट्रॉपिक): किसी पौधे की गुरुत्वाकर्षण की दिशा (नीचे) या विपरीत दिशा (ऊपर की और) वृद्धि
GEOTHERMAL (जियोथर्मल): ‘पृथ्वी’ के अंदर उत्पन्न होने वाली गर्मी से संबंधित
GEOCHRONOLOGY (जियोक्रोनोलॉजी): भूवैज्ञानिक डेटा द्वारा प्राप्त पृथ्वी के भूतकाल का कालक्रम
GEOSYNCHRONOUS (जियोसिंक्रोनस): पृथ्वी के एक दिवस के बराबर अवधि में पृथ्वी के चारों ओर घूमना
कुल हुए 26 वर्ड्स। कितनी सरलता से बंचिंग हो पा रही है, है न?
4) Mater/Matr – ये शब्द लैटिन से आता है, जिसका अर्थ है ‘माँ या महिला से संबंधित’
इस रूट से हमें ये शब्द प्राप्त होते हैं –
MATRIX (मैट्रिक्स): एक ‘मां’ जिससे चीजें उत्पन्न होती हैं
MATRON (मेट्रन): नर्सों की अध्‍यक्ष नर्स, प्रधान नर्स; प्रतिष्ठित ‘मां’
MATERNAL (मैटरनल): माता का या माता के परिवार से
MATERNITY (मैटरनिटी): मातृत्व
MATRIARCH (मेट्रिआर्क): एक शासक जो एक ‘माँ’ है
MATRIMONY (मैट्रीमोनी): ‘माँ’ बनने के लिए अनुकूल विवाह की स्थिति
MATTER /MATERIAL (मेटर/मटेरियल): निर्माण सामग्री (जिससे निर्माण होगा)
MATRICULATE (मैट्रिक्युलेट): एक ऐसे स्कूल में प्रवेश लेने के लिए जो एक ‘माँ’ की तरह आपकी परवाह करता है
कुल हुए 34 वर्ड्स। मजा आया? आसान है न?
5) Ped – ये शब्द ग्रीक से आता है, जिसका अर्थ है ‘पैर या पाँव’
इस रूट से हमें ये शब्द प्राप्त होते हैं –
BIPED (बाइपेड) - दो पैरों वाला प्राणी
PEDAL (पेडल) - एक लीवर जिसे पैर से हिलाया जाता है
PEDDLER (पेडलर) - एक व्यक्ति जो किसी उत्पाद को बेचने के लिए पैदल घर-घर जाता है
MILLIPEDE (मिलीपीड) - 1,000 पैरों वाला प्राणी
CENTIPEDE (सेंटीपीड) - सौ पैरों वाला प्राणी
IMPEDIMENT (इम्पेडिमेंट) - कुछ ऐसा जो किसी के रास्ते में खड़ा हो; बाधा
और हो गए पूरे 40!
तो आज का करिअर फंडा ये है कि इंग्लिश सीखते समय वोकैबुलरी स्ट्रॉन्ग करना जरूरी है और उसके लिए रूट वर्ड की स्टडी सबसे बढ़िया तरीका है।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) सुभाष पालेकर से सीखें जीरो बजट नेचुरल फार्मिंग:उर्वरक और कीटनाशक की नहीं होती जरूरत; जीवामृत से बढ़ती है पैदावार
2) कॉम्पिटिटिव एग्जाम्स में गड़बड़ी से करोड़ों युवा परेशान:पेपर लीक और एग्जाम कैंसिल होने से सालों हो जाते हैं बर्बाद
3) स्काउट एंड गाइड मूवमेंट के पांच जरूरी सबक:बचपन से मिलती है जिम्मेदार बनने की ट्रेनिंग; सीखते हैं टीमवर्क और लीडरशिप
4) छोटे बिजनेस के लिए फंडिंग जुटाने के 5 तरीके:वेंचर कैपिटल ही नहीं सरकारी स्कीम्स से भी मिल सकता है फंड
5) भारत में अच्छी और सस्ती शिक्षा के विकल्प:सरकार-एनजीओ देते हैं स्कॉलरशिप; इन गवर्नमेंट स्कूलों में मिलती है क्वालिटी एजुकेशन
6) हमेशा मोटिवेट रहने के लिए पांच टिप्स:खुलकर सोचें, चीजों को पकड़कर ना बैठें और खुद में इन्वेस्ट करें
7) शब्द बनने की कहानियों से बढ़ाएं इंग्लिश नॉलेज:नॉस्टेल्जिया को माना जाता था बीमारी, हैरी पॉटर से आया वर्ड मगल